
Ministru kabineta sēdes protokollēmums

Informatīvais ziņojums "Informatīvais ziņojums par deklarēto ziņu anulēšanas procedūras vienkāršošanu"

· 1. Atbalstīt informatīvajā ziņojumā ietvertos priekšlikumus turpmākai darbībai.
· 2. Iekšlietu ministrijai izstrādāt attiecīgus grozījumus Dzīvesvietas deklarēšanas likumā un iekšlietu ministram tos līdz 2025. gada 1. decembrim iesniegt izskatīšanai Ministru kabinetā.
·  
· 3. Pieņemt zināšanai, ka Iekšlietu ministrija indikatīvi papildu nepieciešamo finansējumu budžeta apakšprogrammā 11.01.00 “Pilsonības un migrācijas lietu pārvalde” (2027. gadā 151 008 euro apmērā un 2028. gadā un turpmāk katru gadu 17  366 euro apmērā) nodrošinās Iekšlietu ministrijai piešķirto valsts budžeta līdzekļu ietvaros, kā arī, ja nepieciešams, veicot apropriācijas pārdali starp Iekšlietu ministrijas budžeta programmām (apakšprogrammām), citiem pasākumiem un izdevumu ekonomiskās klasifikācijas kodiem.
·  

